UFC-kappinn umdeildi Colby Covington viðurkenndi í viðtali á dögunum að allir þessir stælar sem fylgdi honum væri leikaraskapur svo hann fengi þá athygli sem hann teldi sig eiga skilið . Covington hefur meira og minna gert alla hjá UFC brjálaða síðustu tvö ár með stælunum í sér . Þessi hegðun hefur komið mörgum á óvart enda var hann kurteis og indæll drengur fram að því . Colby sagðist hafa neyðst til þess að gera þetta því UFC hafi hótað slíta samningi við hann . Þetta hafi verið leiðin til þess að vekja athygli á sér . Kollegar hans hjá UFC eru frekar hneykslaðir á þessu . „ Þetta er galið . Ef þú ætlar að vera með svona leikaraskap þá þarftu að klára dæmið . Meira að segja fólk í WWE er áfram í karakter á meðan þau eru á samningi þar . Það er frekar sérstakt að hann skuli viðurkenna þetta á meðan hann er enn að berjast , “ sagði fjaðurvigtarmeistarinn Max Holloway . Andstæðingur Colby um helgina , Kamaru Usman , sagði að þetta kæmi sér ekki á óvart . Gaurinn væri eins falskur og hægt væri að vera . Colby Covington stal senunni á viðburði fyrir UFC 245 í gær . Þar óð hann á súðum og hjólaði sem fyrr í forseta UFC , Dana White , sem hann kallar Uncle Fester .